ကြွေးထူ မပူ၊ သန်းထူ မယား

ကြွေးထူ မပူ၊ သန်းထူ မယား သည် မြန်မာဆိုရိုးစကား ဖြစ်သည်။ အဓိပ္ပာယ် ကြွေးထူ မပူ၊ သန်းထူ မယား ဆိုသည်မှာ ကြွေးမြီများလွန်းလျှင် ပူပင်သောက မဖြစ်တော့သကဲ့သို့ ခန္ဓာကိုယ်တွင် သန်းများလွန်းလျှင်လည်း ယားယံခြင်းကိုပင် မခံစားရတော့ဟု ဆိုလိုသည်။ ဤဆိုရိုးစကားသည် အရာတစ်ခုသည် အလွန်အကျွံ များပြားလာပါက ခံစားမှုမဲ့သွားခြင်းကို ဖော်ပြသည်။ ပထမတွင် ကြွေးများခြင်း သို့မဟုတ် သန်းများခြင်းကြောင့် စိတ်သောကရောက်ခြင်း၊ ယားယံခြင်းများ ခံစားရနိုင်သော်လည်း အလွန်အကျွံ များပြားလာပါက ထုံထိုင်းသွားပြီး မခံစားရတော့ပေ။ ဤသည်မှာ လူတို့၏ ခံနိုင်ရည်အားနှင့် အသားကျသွားမှု သဘောကို ဖော်ပြသည်။ ကိုးကားချက်များ ကြွေးထူ မပူ၊ သန်းများ မယား ဟူသကဲ့သို့ ပူရထူရလွန်း၍ ထုံနေပြီး၊ [၁၃၀၃] သူရိယ၊ ၂၅၊ ၆။ ၁၄။ ကြွေးထူ မပူ၊ သန်းထူ မယားလို့ ဆိုရိုးရှိပေမဲ့ ဒီလောက်များတဲ့ ကြွေးစာရင်းကို အိပ်ရာဘေးမှာ ထားရတဲ့ ငနဲအဖို့ ဘယ့်နှယ်လုပ်ပြီး အိပ်ပျော် နိုင်မှာလဲ၊ [၁၃၃၁] နိုင်ငံ့အရေး။ ၂၄၆။ ကိုးကား Category:မြန်မာဆိုရိုးစကားများ